rejauldu/bengali-wikipedia huggingface dataset:
ডামি, সিবল হেডিংহামের ডাইনি (প্রায় ১৭৮৮ – ৪ সেপ্টেম্বর ১৮৬৩) ছিলেন এক অজ্ঞাতপরিচয় বৃদ্ধ ব্যক্তি, যিনি ১৯শ শতকে ইংল্যান্ডে জাদুবিদ্যার অভিযোগের শিকার হওয়া শেষ ব্যক্তিদের একজন ছিলেন। তিনি ডাইনী-শিকারীদের হাতে পীড়িত ও নদীতে নিক্ষিপ্ত হওয়ার পর মারা যান।  সিবল হেডিংহাম, এসেক্সের দীর্ঘদিনের এক বাসিন্দা, তিনি ইংল্যান্ডের গ্রামাঞ্চলের একটি ছোট কৃষি গ্রামে বসবাস করতেন। তিনি একজন বধির ও মূক ব্যক্তি ছিলেন এবং স্থানীয় ভাগ্য গণক হিসেবে জীবিকা নির্বাহ করতেন। সেপ্টেম্বর ১৮৬৩ সালে, রিজওয়েলের এমা স্মিথ তার বিরুদ্ধে একটি রোগের ‘অভিশাপ’ দেওয়ার অভিযোগ করেন। এরপর একটি মাতাল জনতা তাকে দ্য সোয়ান সরাইখানা থেকে টেনে বের করে। তাকে অভিশাপ তুলে নেওয়ার আদেশ দেওয়া হয়। যখন ডামি তা করতে পারেননি, তখন তাকে "জল পরীক্ষা" হিসেবে কাছের একটি খালে নিক্ষেপ করা হয়। তাকে লাঠি দিয়ে গুরুতরভাবে প্রহার করা হয়েছিল, পরে শেষ পর্যন্ত হ্যালস্টেডের একটি কর্মশালায় নিয়ে যাওয়া হয়, যেখানে তিনি নিউমোনিয়ায় আক্রান্ত হয়ে মারা যান। কর্তৃপক্ষের তদন্তের পর, এমা স্মিথ ও স্যামুয়েল স্ট্যামার্স—যিনি একজন দক্ষ ছুতার ও স্মিথের বন্ধু ছিলেন—তাদের বিরুদ্ধে "একজন বৃদ্ধ ফরাসি, যাকে সাধারণত ডামি বলা হতো, তাকে অবৈধভাবে আক্রমণ করে তার মৃত্যুর কারণ হওয়ার" অভিযোগ আনা হয়। গ্রামে ডামিকে ফরাসি বলে মনে করা হতো, তবে এ বিষয়ে কোনো সঠিক প্রমাণ ছিল না। তাদের চেলমসফোর্ড অ্যাসাইজ আদালতে বিচার করা হয় এবং ৮ মার্চ ১৮৬৪ সালে তাদের ছয় মাসের কঠোর শ্রমের সাজা দেওয়া হয়।   আরও দেখুন    ক্রিস্টিনা সিনোওয়া  আন্না ক্লেমেন্স  আধুনিক যুগের গোড়ার দিকে ডাইনি ট্রায়াল  বারবারা জেডডাঙ্ক   তথ্যসূত্র      Foxearth & District Local History Society – The Hedingham Witchcraft Case   আরও পড়ুন    গর্ডন রিজওয়েল, "সুইমিং আ উইচ, ১৮৬৩", ফোকলোর সোসাইটি নিউজ ২৫ (১৯৯৭): ১৫–১৬।  ডেভিস, অওয়েন। উইচক্রাফট, ম্যাজিক অ্যান্ড কালচার, ১৭৩৬–১৯৫১। ম্যানচেস্টার: ম্যানচেস্টার ইউনিভার্সিটি প্রেস, ১৯৯৯।  ISBN 0-7190-5656-X  হাটন, রোনাল্ড। দ্য ট্রায়াম্ফ অব দ্য মুন: আ হিস্ট্রি অব মডার্ন প্যাগান উইচক্রাফট। অক্সফোর্ড: অক্সফোর্ড ইউনিভার্সিটি প্রেস, ২০০১।  ISBN 0-19-285449-6  পিকারিং, ডেভিড। ক্যাসেলের ডিকশনারি অব উইচক্রাফট। নিউ ইয়র্ক: স্টার্লিং পাবলিশিং কোম্পানি, ২০০২।  ISBN 0-304-36562-9  সামার্স, মন্টাগিউ। জিওগ্রাফি অব উইচক্রাফট। কেসিঞ্জার পাবলিশিং, ২০০৩।  ISBN 0-7661-4536-0  বিষয়শ্রেণী:গণপিটুনিতে মৃত্যু বিষয়শ্রেণী:১৮৬৩-এ মৃত্যু বিষয়শ্রেণী:১৭৮০-এর দশকে জন্ম বিষয়শ্রেণী:ব্রিটিশ খুনের শিকার বিষয়শ্রেণী:যুক্তরাজ্যে পিটুনির জন্য মৃত্যু বিষয়শ্রেণী:ইংল্যান্ডে নিউমোনিয়ায় মৃত্যু
ডোনাল্ডো ম্যাসেডো (; জন্ম ১৯৫০) একজন অন্তরীণ ভার্দে-আমেরিকান সমালোচনা তাত্ত্বিক, ভাষাবিদ ও সাহিত্য বিশেষজ্ঞ।  ম্যাসেডো ইংরেজির অধ্যাপক এবং ম্যাসাচুসেটস বোস্টন বিশ্ববিদ্যালয়ের মুক্ত শিল্প ও শিক্ষার একজন নামকরা শিক্ষক। একই বিশ্ববিদ্যালয়ের প্রায়োগিক ভাষাবিজ্ঞান কলা স্নাতকোত্তর কর্মসূচির তিনি কর্মসূচি পরিচালক ছিলেন।  ভাষাবিজ্ঞান, সমালোচনা সাহিত্য, দ্বিভাষিক ও বহুসংস্কৃতি শিক্ষায় তার বেশ অনেকগুলো প্রকাশনা রয়েছে। তার প্রকাশনার মধ্যে রয়েছে: Literacy: Reading the Word and the World (পাউলো ফ্রিয়েরের সাথে , ১৯৮৭), Literacies of Power: What Americans Are Not Allowed to Know (১৯৯৪), Dancing With Bigotry (লিলিয়া বার্তোলমের সাথে, ১৯৯৯), Critical Education in the New Information Age (ম্যানুয়েল ক্যাস্টেলস, রামোন ফ্লেকা, পাউলো ফ্রিয়েরে, হেনরি জিরোক্স ও পল উইলিসের সাথে, ১৯৯৯), Chomsky on Miseducation (নোম চম্‌স্কি-র সাথে , ২০০০)  এবং Ideology Matters (২০০২)।  অনুবাদ ও ফ্রিয়েরের বই সম্পাদনা, ও একইসাথে ফ্রিয়েরের কাজের সমালোচনা ম্যাসেডোর উল্লেখযোগ্য কাজগুলোর মধ্যে পড়ে।  ম্যাসাচুসেটসের ম্যাসেডো একজন বহিরাগত অভিবাসী হিশেবে বড় হন।  তথ্যসূত্র  বহিঃসংযোগ  বিষয়শ্রেণী:১৯৫০-এ জন্ম বিষয়শ্রেণী:সমালোচনা সাহিত্য বিষয়শ্রেণী:জীবিত ব্যক্তি
thumb|দাপ্তরিক প্রতিকৃতি, ২০২২ ম্যাথিউ হ্যাড্রিয়ান মার্শাল ক্যারিংটন, ফুলহামের ব্যারন ক্যারিংটন (জন্ম ১৯ অক্টোবর ১৯৪৭) একজন ব্রিটিশ রাজনীতিবিদ। পূর্বে ১৯৮৭ থেকে ১৯৯৭ সাল পর্যন্ত ফুলহ্যামের পার্লামেন্টের রক্ষণশীল সদস্য, সেপ্টেম্বর ২০১৩ সালে ক্যারিংটনকে একজন আজীবন পিয়ার এবং হাউস অফ লর্ডসের সদস্য করা হয়েছিল।Working Peerages announced Gov.uk   তথ্যসূত্র   বিষয়শ্রেণী:লন্ডন বিজনেস স্কুলের প্রাক্তন শিক্ষার্থী বিষয়শ্রেণী:ইম্পেরিয়াল কলেজ লন্ডনের প্রাক্তন শিক্ষার্থী বিষয়শ্রেণী:রক্ষণশীল দল (যুক্তরাজ্য) এর জীবনকাল পিয়ার বিষয়শ্রেণী:যুক্তরাজ্যের সংসদ সদস্য ১৯৯২-১৯৯৭ বিষয়শ্রেণী:যুক্তরাজ্যের সংসদ সদস্য ১৯৮৭-১৯৯২ বিষয়শ্রেণী:জীবিত ব্যক্তি বিষয়শ্রেণী:১৯৪৭-এ জন্ম বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:দ্বিতীয় এলিজাবেথের সৃষ্ট ব্রিটিশ সংসদের উচ্চকক্ষের আজীবন সদস্য
নন স্ট্রেস টেস্ট হলো গর্ভাবস্থায় ব্যবহৃত এক প্রকারের পরীক্ষা। এই পরীক্ষায় কার্ডিওটকোগ্রাফ ব্যবহার করে ভ্রুণের হৃদস্পন্দনের হার মাপা হয়।   উদ্দেশ্য   নন স্ট্রেস টেস্টের মূল ধারণাটি হলো এই যে, যথাযথভাবে অক্সিজেন প্রাপ্ত একটি ভ্রুণে নিজে থেকেই হৃৎস্পন্দন সাময়িকভাবে বাড়বে।   ব্যাখ্যা   সক্রিয় (স্বাভাবিক)- ২০ মিনিট সময়কালের মধ্যে ২ বা ততোধিকবার ভ্রুণের হৃৎস্পন্দন স্বাভাবিক হারের চাইতে বেড়ে যাবে।   নিস্ক্রিয়- ৪০ মিনিট ধরে পরীক্ষা চালানোর পরেও অন্তত ২০ মিনিট সময়কালে ২ এর কম সংখ্যক বার হৃৎস্পন্দন দ্রুততর হওয়ার ঘটনা ঘটবে।  কম্পন ও শব্দজনিত উত্তেজনা ভ্রুণকে জাগিয়ে তুলতে পারে,আর এই ব্যাপারটিই কম সময়ের মধ্যে নন স্ট্রেস টেস্ট করে ফেলার কাজে ব্যবহার করা হয়।    তথ্যসূত্র   বিষয়শ্রেণী:মানবদেহ
আতেনা ফারঘাদানি (; জন্ম ২৯ জানুয়ারি ১৯৮৭) হচ্ছেন একজন ইরানি শিল্পী এবং রাজনৈতিক কর্মী। তিনি ১৮ মাস কারাগারে ছিলেন। অ্যামনেস্টি ইন্টারন্যাশনাল তাকে "বিবেকের বন্দী" বলে মনে করে। তিনি ৩ মে ২০১৬ সালে মুক্তি পেয়েছিলেন।   গ্রেফতার ও কারাদণ্ড  তার একটি কার্টুনে তিনি একটি খসড়া আইনের সমালোচনা করেছেন। এই আইনে স্বেচ্ছায় বন্ধ্যাকরণকে অবৈধ ঘোষণা করার এবং জন্ম নিয়ন্ত্রণের ব্যবস্থার সুযোগ সীমাবদ্ধ করার কথা ছিল। কার্টুনে তিনি ইরানের সরকারি কর্মকর্তাদের বানর এবং ছাগল হিসাবে চিত্রিত করেছিলেন। ফেসবুকে তার শিল্পকর্ম প্রকাশের পর ২০১৪ সালের আগস্ট মাসে তাকে গ্রেপ্তার করা হয় এবং অপপ্রচার ছড়িয়ে দেওয়া, সংসদ সদস্যদের অপমান করা এবং ইরানের সর্বোচ্চ নেতাকে অপমান করার অভিযোগে তেহরানের এভিন কারাগারে তিন মাসের জন্য কারাগারে পাঠানো হয়। নভেম্বরে তাকে মুক্তি দেওয়া হয়।  ফারঘাদানি সর্বোচ্চ নেতা আয়াতুল্লাহ আলী খামেনি ও তৎকালীন রাষ্ট্রপতি হাসান রুহানির কাছে তার সাথে ঘটা ঘটনার বিরুদ্ধে প্রতিবাদপত্র পাঠিয়েছেন। কিন্তু কোন উত্তর পাননি। এরপর তিনি অনলাইনে একটি ভিডিও পোস্ট করেন যেখানে তিনি এভিন কারাগারে তার অভিজ্ঞতা সম্পর্কে জনগণকে ব্যাখ্যা করেন এবং রক্ষীরা তাকে স্ট্রিপ-সার্চ, মারধর এবং মৌখিকভাবে গালিগালাজ করছে। ২০১৫ সালের জানুয়ারিতে তাকে আবার গ্রেপ্তার করা হয়। তিন সপ্তাহ পর, তিনি কারাগারের অবস্থার বিরুদ্ধে প্রতিবাদ জানাতে অনশন ধর্মঘট করেন। ২০১৫ সালের ফেব্রুয়ারির শেষের দিকে তিনি হৃদরোগে আক্রান্ত হন।  ২০১৫ সালের ১ জুন তেহরান আদালতের বিচারক আবোলঘাসেম সালাবতী তাকে এই অভিযোগে দোষী সাব্যস্ত করেন এবং তাকে ১২ বছর নয় মাসের কারাদণ্ড দেন।  ধারণা করা হয়, তাকে ঘরচাক কারাগারে রাখা হয়েছিল।   জুন ২০১৫ সালে, তিনি কারাগার থেকে একটি নোট পাচার করেন যেখানে তিনি দাবি করেন যে তার আইনজীবীর হাত মেলানোর জন্য তাকে কুমারীত্ব পরীক্ষা এবং গর্ভাবস্থা পরীক্ষার শিকার হতে হয়েছিল, যিনি তার বিচারের পরে কারাগারে তার সাথে দেখা করেছিলেন। পরে কারা কর্তৃপক্ষ এই দাবির বিষয়টি নিশ্চিত করে।   ২০১৫ সালের সেপ্টেম্বর মাসে ফারঘাদানির বিরুদ্ধে তার আইনজীবী মোহাম্মদ মোঘিমার হাত মেলানোর জন্য "ব্যভিচারের অভাব" এবং "অশালীন আচরণের" অভিযোগ আনা হয়; মোঘিমিকেও অভিযুক্ত করা হয়েছিল। তিনি এর প্রতিবাদে অনশন করেছেন বলে জানা গেছে।   তথ্যসূত্র    বহিঃসংযোগ   বিতর্কিত কার্টুনের ছবি  বিষয়শ্রেণী:ইরানি ভিন্নমতাবলম্বী বিষয়শ্রেণী:ইরানি অনুকরণশিল্পী বিষয়শ্রেণী:ইরানি কার্টুন শিল্পী বিষয়শ্রেণী:ইরানি মানবাধিকার কর্মী বিষয়শ্রেণী:ইরানি নারী অধিকার কর্মী বিষয়শ্রেণী:জীবিত ব্যক্তি বিষয়শ্রেণী:১৯৮৭-এ জন্ম বিষয়শ্রেণী:ইরানি বন্দী ও আটক
২০২২–২৩ স্পেনীয় সুপার কাপ ছিল স্পেনীয় সুপার কাপ-এর ৩৯তম সংস্করণ, যেটি স্পেনীয় ফুটবল লিগ ব্যবস্থার আওতায় থাকা ক্লাবগুলোর মধ্যে বড় প্রতিযোগীতামূলক টুর্নামেন্ট গুলোতে সফল ক্লাব গুলোর জন্য একটি বার্ষিক ফুটবল প্রতিযোগিতা।  বার্সেলোনা এ আসরে বিজয়ী হয়, যেটি ছিল তাদের ১৪তম স্পেনীয় সুপার কাপ শিরোপা।  যোগ্যতা এই টুর্নামেন্টে ২০২১–২২ কোপা দেল রে এবং ২০২১–২২ লা লিগার বিজয়ী এবং রানার্স আপ ছিল।  যোগ্য দল নিচের চারটি দল টুর্নামেন্টে খেলার যোগ্যতা অর্জন করেছে। দলযোগ্যতা অর্জন পদ্ধতিঅবস্থানশেষবারের অবস্থানসম্পাদনাবিজয়ীরানার্স–আপসেমি–ফাইনালিস্টরিয়াল বেতিস২০২১-২২ কোপা দেল রেই বিজয়ী ২য়২০০৫ রানার্স–আপ–১–রিয়াল মাদ্রিদ ২০২১-২২ লা লিগা বিজয়ী১৯তম২০২১–২২ বিজয়ী১২৫১ভালেনসিয়া২০২১-২২ কোপা দেল রেই রানার্স-আপ৬ষ্ঠ২০১৯–২০ সেমি–ফাইনালিস্ট১৩১বার্সেলোনা২০২১-২২ লা লিগা রানার্স–আপ২৭ তম২০২১–২২ সেমি–ফাইনালিস্ট১৩১১২  ম্যাচ  তালিকাভুক্ত সময়গুলি হল ইউটিসি+০৩:০০  তিনটি ম্যাচই অনুষ্ঠিত হয় সৌদি আরবের রিয়াদের বাদশাহ ফাহাদ আন্তর্জাতিক স্টেডিয়ামে।  বন্ধনী  সেমি–ফাইনাল  ফাইনাল  আরো দেখুন ২০২২–২৩ লা লিগা ২০২২–২৩ কোপা দেল রেই  তথ্যসূত্র  বিষয়শ্রেণী:স্পেনীয় সুপার কাপ
জীবতলী বাংলাদেশের রাঙ্গামাটি জেলার অন্তর্গত রাঙ্গামাটি সদর উপজেলার একটি ইউনিয়ন।   আয়তন  জীবতলী ইউনিয়নের আয়তন ১৩,৪৪০ একর (৫৪.৩৯ বর্গ কিলোমিটার)।   জনসংখ্যার উপাত্ত  ২০২২ সালের পরিসংখ্যান অনুযায়ী ইউনিয়নের জনসংখ্যা জন। এর মধ্যে ২,৮০৫জন বৌদ্ধ, ১,৫২৪জন মুসলিম, ১২২জন হিন্দু, ১জন খ্রিস্টান।   অবস্থান ও সীমানা  রাঙ্গামাটি সদর উপজেলার সর্ব-দক্ষিণে জীবতলী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২৫ কিলোমিটার। এ ইউনিয়নের পশ্চিমে ও উত্তরে মগবান ইউনিয়ন; পূর্বে বালুখালী ইউনিয়ন, কাপ্তাই হ্রদ ও  বিলাইছড়ি উপজেলার কেংড়াছড়ি ইউনিয়ন এবং দক্ষিণে কাপ্তাই উপজেলার কাপ্তাই ইউনিয়ন অবস্থিত।   প্রশাসনিক কাঠামো  জীবতলী ইউনিয়ন রাঙ্গামাটি সদর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম রাঙ্গামাটি কোতোয়ালী থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি ১০৫নং জীবতলী, ১১৭নং কৌশল্যাঘোনা এবং ১১৮নং ধনপাতা এ ৩টি মৌজা নিয়ে গঠিত।  ওয়ার্ডভিত্তিক এ ইউনিয়নের গ্রামগুলো হল: ওয়ার্ড নংগ্রামের নাম১নং ওয়ার্ডজীবতলী হেডম্যান পাড়া, পাহাড়িকা, শুকনাছড়া, করাতকল এলাকা (কাটাখাল), এম ই এস, এস এস সি, বানৌজা শহীদ মোয়াজ্জেম, নেভি অফিসার কলোনী, ধোপা কলোনী, নাপিত কলোনী, সুইপার কলোনী২নং ওয়ার্ডজীবতলী চেয়ারম্যান পাড়া, বনিকটিলা৩নং ওয়ার্ডজীবতলী চেয়ারম্যান পাড়া, লাট পাড়া৪নং ওয়ার্ডধনপাতা, ডানে পানছড়ি, লেন্দ্রাছড়ি৫নং ওয়ার্ডবামে পানছড়ি, গুইকাটাছড়া, মুরালী পাড়া৬নং ওয়ার্ডনোয়াদাম, ডলুছড়ি, দেবানছড়া, অগেইয়াছড়ি৭নং ওয়ার্ডবাকছড়ি, হাজাছড়ি মার্মা পাড়া৮নং ওয়ার্ডকৌশঃ যতীন হেডম্যান পাড়া, হাজাছড়ি, এস ব্যন্ড৯নং ওয়ার্ডধুল্যাছড়ি, হরিণছড়া, রাইংখ্যং বাজার এলাকা, পানামাছড়া, চংড়াছড়ি   শিক্ষা ব্যবস্থা  জীবতলী ইউনিয়নের সাক্ষরতার হার ৪৮.১৩%। এ ইউনিয়নে ৩টি নিম্ন মাধ্যমিক বিদ্যালয় ও ৫টি প্রাথমিক বিদ্যালয় রয়েছে।   শিক্ষা প্রতিষ্ঠান  নিম্ন মাধ্যমিক বিদ্যালয়  জীবতলী চেয়ারম্যানপাড়া নিম্ন মাধ্যমিক বিদ্যালয়  জীবতলী নিম্ন মাধ্যমিক বিদ্যালয়  হাজার মানিক নিম্ন মাধ্যমিক বিদ্যালয়  প্রাথমিক বিদ্যালয়  জীবতলী সরকারি প্রাথমিক বিদ্যালয়  জীবতলী হেডম্যান পাড়া সরকারি প্রাথমিক বিদ্যালয়  ডলুছড়ি সরকারি প্রাথমিক বিদ্যালয়  পানছড়ি পাড়া দয়াময় সরকারি প্রাথমিক বিদ্যালয়  বাকছড়ি কমিউনিটি প্রাথমিক বিদ্যালয় http://180.211.137.51:321/DashboardunionN.aspx?div=4&dis=414&thana=41401&union=15   যোগাযোগ ব্যবস্থা  জীবতলী ইউনিয়নে যোগাযোগের প্রধান সড়ক রাঙ্গামাটি-কাপ্তাই সড়ক। যে কোন যানবাহনে যাওয়া যায়। তবে এ ইউনিয়নের অন্যতম প্রধান যোগাযোগ মাধ্যম নৌপথ। সেক্ষেত্রে রাঙ্গামাটি সদর উপজেলার বনরুপা, তবলছড়ি অথবা রিজার্ভ বাজার লঞ্চঘাট থেকে ইঞ্জিনবোট যোগে যেতে হবে।   খাল ও নদী  জীবতলী ইউনিয়নের মধ্যাংশ জুড়ে রয়েছে কাপ্তাই হ্রদ। এছাড়া কর্ণফুলী নদীর প্রবাহধারা এ ইউনিয়নের মধ্য দিয়ে বহমান। রাইংখ্যং নদীও এ ইউনিয়নে কাপ্তাই হ্রদে এসে পতিত হয়েছে।   হাট-বাজার  জীবতলী ইউনিয়নের প্রধান ২টি হাট-বাজার হল রাইংখ্যং বাজার এবং জীবতলী হাট।   দর্শনীয় স্থান   জীবতলী ইউনিয়নের প্রবেশ মুখ   উল্লেখযোগ্য ব্যক্তিত্ব   সুরেন্দ্র লাল কার্বারী   জনপ্রতিনিধি   বর্তমান চেয়ারম্যান: সুদত্ত কার্বারী   আরও দেখুন   রাঙ্গামাটি সদর উপজেলা  কোতোয়ালী থানা, রাঙ্গামাটি  রাঙ্গামাটি জেলা   তথ্যসূত্র    বহিঃসংযোগ   বিষয়শ্রেণী:রাঙ্গামাটি সদর উপজেলার ইউনিয়ন
কাজী আবুল কাসেম (৭ মে ১৯১৩–১৯ জুলাই ২০০৪) ছিলেন চিত্রশিল্পী, অলঙ্করণ-চিত্রী, লেখক, ছোটদের জন্য চিত্রে গল্প-কাহিনির লেখক, গীতিকার, অনুবাদক, ছড়াকার। তিনি ভারত উপমহাদেশের প্রথম মুসলিম কার্টুনিস্ট, প্রখ্যাত চিত্রশিল্পী ও শিশুসাহিত্যিক। অবিভক্ত বাংলার একজন পথিকৃৎ চিত্রশিল্পী ও কার্টুনিস্ট ছাড়াও আধুনিক এক বিজ্ঞানমনা ব্যক্তিত্ব হিসেবেও সুপরিচিত ছিলেন। কাজী আবুল কাশেম দোপেঁয়াজা ছদ্মনামে ভাষা আন্দোলনবিষয়ক কার্টুন আঁকতেন।   জন্ম ও প্রাথমিক জীবন  কাজী আবুল কাসেম ৭ মে ১৯১৩ সালে ঝিনাইদহের শৈলকুপার উমেদপুর গ্রামে জন্মগ্রহণ করেন। পৈতৃক নিবাস রাজবাড়ী জেলার গোয়ালন্দের পাংশা থানার পাকুনা গ্রামে। তার পিতা কাজী মকবুল আলী। মাতা মেহেরুননেসা খাতুন। তিনি ৪ বছর বয়সে পিতা এবং ৫ বছর বয়সে মাকে হারান। তার বড় ভাই কথাসাহিত্যিক কাজী আবুল হোসেন। ১৯২৬ সালে তার চিত্রকর্মে মুগ্ধ হয়ে ফরিদপুর শহরের এক পাদ্রি তাকে নিয়ে কলকাতা যান গভর্নমেন্ট আর্ট স্কুলে ভর্তি করানোর উদ্দেশ্যে। ভর্তি পরীক্ষায় উত্তীর্ণ হলেও বয়স কম হওয়ার কারণে দেশে ফিরে আসেন। ১৯২৮ সালে আসাম হয়ে পুনরায় কলকাতা যান।   পেশাজীবন  ১৯৩০ সালে মাত্র ১৮ বছর বয়সে মোহাম্মদ নাসির উদ্দীন সম্পাদিত বিখ্যাত মাসিক সওগাত (বাংলা ১৩৩৭ সালের পৌষ সংখ্যা)-এ প্রকাশিত হয় তার প্রথম কার্টুনচিত্র। এর মাধ্যমে কাজী আবুল কাসেম চিহ্নিত হন প্রথম বাঙালি মুসলিম কার্টুনিস্ট ও চিত্রশিল্পী হিসেবে। এরপর বহু দৈনিক, সাপ্তাহিক ও মাসিক পত্রিকায় তার আঁকা একরঙা ও বহুরঙা চিত্র ও কার্টুন প্রকাশিত হতে থাকে। অসংখ্য বইয়ের প্রচ্ছদ ও অলঙ্করণ ঘটে তার নিপুণ হাতে পরম আন্তরিকতা ও বিশ্বস্ততায়। কলকাতার কমার্শিয়াল আর্ট স্টুডিওতে তিনি সামান্য বেতনে চাকরিতে প্রবেশ করে অল্প সময়েই প্রতিষ্ঠানের প্রধান চিত্রকর্মী হিসেবে নিজেকে প্রতিষ্ঠিত করেন। এরপর ১৯৪১ সালে বেঙ্গল গভর্নমেন্টের শিল্প বিভাগে চাকরি নেন। ১৯৫০ সালের গোড়ার দিকে শিল্প বিভাগের আওতায় ভোকেশনাল ট্রেনিং সেন্টার ফর ডিমোবিলাইজড পার্সোনেলের বালিগঞ্জ শাখায় শিল্পী-শিক্ষকের পদে নিয়োজিত ছিলেন। ১৯৫০ সালের মধ্যভাগে তিনি কলকাতা থেকে এসে প্রথমে কিছু দিন খুলনা ছিলেন, পরে ঢাকায় চলে আসেন।  ১৯৫২ সালের রাষ্ট্রভাষা আন্দোলনের মহান সৈনিক কাজী আবুল কাসেম তার আঁকা ‘হরফ খেদাও’ কার্টুন চিত্রটির কারণে স্মরণীয় হয়ে রয়েছেন। ১৯৬০ সালে এক বছর অস্থায়ীভাবে টেকস্ট বুক বোর্ডের আর্ট রিভ্যুয়ার এবং ১৯৬১ থেকে ১৯৬৬ সাল পর্যন্ত ফ্রাঙ্কলিন বুক প্রোগ্রামসের প্রধান শিল্প নির্দেশক ও শিশুসাহিত্যের বইয়ের রিভ্যুয়ার হিসেবে চাকরি করেছিলেন। এরপর তিনি অবসর গ্রহণ করেন।   সম্মাননা  কাজী আবুল কাসেম বাংলা একাডেমী পদক, জাতীয় গ্রন্থকেন্দ্র স্বর্ণপদক, শিল্পী এসএম সুলতান স্বর্ণপদক, বাংলাদেশ শিশু একাডেমী পুরস্কার, নাসির উদ্দিন স্বর্ণপদক, বাংলাদেশ চারুশিল্পী সংসদ, কাজী মাহবুব উল্লাহ-জেবুন্নেছা স্বর্ণপদকসহ অনেক পুরস্কার ও সংবর্ধনায় সম্মানিত হয়েছেন।   মৃত্যু  কাজী আবুল কাসেম ১৯ জুলাই ২০০৪ সালে ঢাকার ন্যাশনাল হার্ট ফাউণ্ডেশন হাসপাতালে মৃত্যুবরণ করেন।   তথ্যসূত্র    বহিঃসংযোগ        বিষয়শ্রেণী:১৯১৩-এ জন্ম বিষয়শ্রেণী:২০০৪-এ মৃত্যু বিষয়শ্রেণী:ঝিনাইদহ জেলার ব্যক্তি বিষয়শ্রেণী:রাজবাড়ী জেলার ব্যক্তি বিষয়শ্রেণী:শিশুসাহিত্যে বাংলা একাডেমি সাহিত্য পুরস্কার বিজয়ী বিষয়শ্রেণী:বাংলাদেশী চিত্রশিল্পী বিষয়শ্রেণী:বাংলাদেশী গীতিকার বিষয়শ্রেণী:বাংলাদেশী পুরুষ লেখক বিষয়শ্রেণী:বাঙালি লেখক বিষয়শ্রেণী:বাংলা একাডেমি সাহিত্য পুরস্কার বিজয়ী
বিহারের প্রতীক হল ভারতের বিহার রাজ্য সরকারের সরকারী লোগো।   নকশা  বিহারের প্রতীক বোধিবৃক্ষকে দু'টি স্বস্তিক দ্বারা সম্বলিত প্রার্থনা জপমালা সহ চিত্রিত করে।   ঐতিহাসিক প্রতীক    সরকারি ব্যানার  বিহার সরকারকে একটি সাদা মাঠে রাজ্যের প্রতীক প্রদর্শন করা একটি ব্যানার দ্বারা প্রতিনিধিত্ব করা যেতে পারে।   আরো দেখুন    ভারতের জাতীয় প্রতীক  ভারতীয় রাজ্য প্রতীকের তালিকা   তথ্যসূত্র    বহিঃসংযোগ    বিহার সরকার বিষয়শ্রেণী:ভারতের রাজ্য প্রতীক বিষয়শ্রেণী:বিহার সরকার বিষয়শ্রেণী:বিহারের প্রতীক বিষয়শ্রেণী:উৎসবিহীন তথ্যসহ সকল নিবন্ধ
মোস্ট ওয়েলকাম ২ অনন্ত জলিল এবং অনন্য মামুন পরিচালিত ২০১৪-এ মুক্তিপ্রাপ্ত বাংলাদেশি অ্যাকশন চলচ্চিত্র। এতে অ্যাকশন পরিচালনা করেন ক্লিভ কার্টিস। এর চিত্রায়ন ২০১২ সালের ফেব্রুয়ারিতে শুরু হয়। চলচ্চিত্রটি ২০১২ সালের ব্লকবাস্টার চলচ্চিত্র মোস্ট ওয়েলকাম-এর দ্বিতীয় অংশ। চলচ্চিত্রে অনন্ত জলিল, আফিয়া নুসরাত বর্ষা, শিমুল খান, এবং শাহরিয়ার নাজিম জয় অভিনয় করেন। মোস্ট ওয়েলকাম ২ বাংলাদেশের সিনেমার ইতিহাসে এটি অন্যতম একটি ব্যয়বহুল চলচ্চিত্র। চলচ্চিত্রটির মোট নির্মাণব্যয় ২০ কোটি টাকা। মোস্ট ওয়েলকাম ২ ডলবি ডিজিটাল অডিওতে ২৯ জুলাই ২০১৪ সালে মুক্তি পায়।   অভিনয়   অনন্ত জলিল  আফিয়া নুসরাত বর্ষা  শিমুল খান  শাহরিয়ার নাজিম জয়  বিপাশা বসু (বিশেষ উপস্থিতি)  শুভশ্রী গাঙ্গুলী (বিশেষ উপস্থিতি) এবং আরো অনকেই    নির্মাণ   শুরু  মোস্ট ওয়েলকাম ২ এর দৃশ্যায়ণ ফেব্রুয়ারি ২০১২ তে শুরু হয়, ছবিটির প্রথম কিছু দৃশ্য বাংলাদেশ-ভারত সীমান্তর কাছে শুরু হয়, ছবিটির ৮০ ভাগ থাইল্যান্ড এবং ইউরোপে ধারণকৃত। প্রযোজক অনন্ত জলিল বলেছেন চলচ্চিত্রে অনেক উচ্চমানের প্রযুক্তি ব্যবহার করা হয়েছে। ছবিটি ২০১২ এর ছবি মোস্ট ওয়েলকাম এর সিক্যুয়াল। মোস্ট ওয়েলকাম বাংলাদেশের সর্বোচ্চ ব্যবসাকারী চলচ্চিত্র। এই ছবিতে অ্যাকশন ডিরেক্টর হচ্ছেন ক্লিভ কার্টিস (০০৭ জেমস বন্ড -এর অ্যাকশন ডিরেক্টর)। ছবিতে অনেক ব্যয়বহুল অ্যাকশন দৃশ্য আছে।   অভিনেতা নির্বাচন  মোস্ট ওয়েলকাম ২ তে প্রথম ছবি মোস্ট ওয়েলকাম এর সবাই আছেন শিমুল খানকে ভিলেন হিসেবে দেখা যায়, যদিও প্রথমে জ্যাকি শ্রফকে নিলেও পর সিডিউলে সমস্যার কারণে শিমুল খানকে খলনায়ক হিসেবে নেয়া হয়।   চিত্রগ্রহণ  মোস্ট ওয়েলকাম ২ বাংলাদেশ, থাইল্যান্ড, ইউরোপের কিছু অন্য দেশে চিত্রায়ন করা হয়েছে। চলচ্চিত্রটিতে হলিউড এর প্রযুক্তিবিদ এবং তামিল চলচ্চিত্র এন্থীরান (রোবট) এর VFX ডিজাইনারদের নিয়োগ দেয়া হয়েছে।   মুক্তি  ছবিটি বাংলাদেশে প্রথমে ঢাকার ১৯টি হলে মুক্তি পায়, পরের সপ্তাহেই সারাদেশব্যাপী ৬২টি হলে প্রদর্শিত হয়। এরপর জাপানে ৭টি থিয়েটার মুক্তি পায়।   আরোও দেখুন   মোস্ট ওয়েলকাম   তথ্যসূত্র    বহিঃসংযোগ     বিষয়শ্রেণী:২০১৪-এর চলচ্চিত্র বিষয়শ্রেণী:২০১০-এর দশকের মারপিটধর্মী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী মারপিটধর্মী চলচ্চিত্র বিষয়শ্রেণী:অনন্য মামুন পরিচালিত চলচ্চিত্র বিষয়শ্রেণী:অনন্ত জলিল পরিচালিত চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:অনন্ত জলিল প্রযোজিত চলচ্চিত্র বিষয়শ্রেণী:বাংলাদেশী ধারাবাহিক চলচ্চিত্র বিষয়শ্রেণী:২০১৪-এর ত্রিমাত্রিক চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:২০১০-এর দশকের সুপারহিরো চলচ্চিত্র
এই বিষয়শ্রেণীতে এমন ব্যক্তিদের অন্তর্ভুক্ত করা হয়েছে, যারা (অথবা যাদের পূর্বপুরুষ) চিলি হতে অন্য দেশে অভিবাসিত হয়েছেন। যারা (অথবা যাদের পূর্বপুরুষ) অন্য দেশ হতে চিলিতে অভিবাসিত হয়েছেন, এমন ব্যক্তিদের জন্য :বিষয়শ্রেণী:জাতিগোষ্ঠী বা জাতীয়তার উৎপত্তি অনুযায়ী চিলীয় ব্যক্তি দেখুন।  বংশোদ্ভূত ব্যক্তি বিষয়শ্রেণী:দক্ষিণ আমেরিকান দেশ অনুযায়ী বংশোদ্ভূত ব্যক্তি বিষয়শ্রেণী:বংশোদ্ভূত দেশ অনুযায়ী ব্যক্তি বিষয়শ্রেণী:জাতিগোষ্ঠী বা জাতীয় বংশোদ্ভূত অনুযায়ী ব্যক্তি বিষয়শ্রেণী:লাতিন আমেরিকান দেশ অনুযায়ী বংশোদ্ভূত ব্যক্তি
দাইচি হারা (, ; জন্ম: ৪ মার্চ ১৯৯৭) হলেন একজন জাপানি পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের মোগল বিভাগে জাপানের প্রতিনিধি হিসেবে প্রতিদ্বন্দ্বিতা করে থাকেন।  হারা জাপানের হয়ে ২০১৮ এবং ২০২২ শীতকালীন অলিম্পিকে অংশগ্রহণ করেছেন, যেখানে তিনি একটি ব্রোঞ্জ পদক জয়লাভ করেছেন।  প্রারম্ভিক জীবন দাইচি হারা ১৯৯৭ সালের ৪ঠা মার্চ তারিখে জাপানের টোকিওতে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন হারা জাপানের প্রতিনিধি হিসেবে ২০২২ শীতকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে পুরুষদের মোগল প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি সর্বমোট ৭৬.১১ পয়েন্ট অর্জন করে অষ্টম স্থান অধিকার করে চূড়ান্ত পর্বের জন্য উত্তীর্ণ হয়েছিলেন। চূড়ান্ত পর্বের প্রথম ধাপ অতিক্রম করতে সক্ষম হলেও দ্বিতীয় ধাপে তিনি সর্বমোট ৭৬.৮২ পয়েন্ট অর্জন করে সপ্তম স্থান অধিকার করেছেন।  তথ্যসূত্র  বহিঃসংযোগ     বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি পুরুষ ফ্রিস্টাইল স্কিয়ার বিষয়শ্রেণী:জাপানের অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার বিষয়শ্রেণী:২০১৮ শীতকালীন অলিম্পিকের পদক বিজয়ী বিষয়শ্রেণী:অলিম্পিক ব্রোঞ্জপদক বিজয়ী জাপানি বিষয়শ্রেণী:ফ্রিস্টাইল স্কিইংয়ে অলিম্পিক পদক বিজয়ী বিষয়শ্রেণী:নিহন বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০১৭ শীতকালীন এশিয়ান গেমসের ফ্রিস্টাইল স্কিয়ার বিষয়শ্রেণী:ফ্রিস্টাইল স্কিইংয়ে এশিয়ান গেমস পদক বিজয়ী বিষয়শ্রেণী:ফ্রিস্টাইল স্কিইংয়ে শীতকালীন বিশ্ববিদ্যালয় গেমস পদক বিজয়ী
thumb|১৮৬৬ সালের একটি ফরাসি চিত্রকর্ম লেসবিয়ান যৌন অনুশীলনগুলি হ'ল যৌন ক্রিয়াকলাপ যা মহিলারা তাদের যৌন প্রবণতা নির্বিশেষে মহিলাদের সাথে যৌনমিলনে জড়িত। যে মহিলার সাথে অন্য মহিলার সাথে যৌন সম্পর্ক রয়েছে সে লেসবিয়ান হিসাবে পরিচয় দিতে পারে যদি সে একজন মহিলার প্রতি সম্পূর্ণরূপে যৌন আকৃষ্ট হয়, বা উভকামী যদি সে সম্পূর্ণভাবে কোনও মহিলার প্রতি যৌন আকৃষ্ট না হয়, বা যৌন পরিচয়কে আলাদা করে রাখে। এই শব্দটি ভিন্নজাতীয় বা যৌনলিঙ্গী মহিলাদের ক্ষেত্রেও ব্যবহার করা যেতে পারে যারা অনিশ্চিত বা তার যৌনতা অন্বেষণ করে।  প্রেম বা যৌনমিলন আন্তঃব্যক্তিক সম্পর্কগুলি প্রায়শই যৌন ইচ্ছা এবং উত্তেজনার বিষয় হয়, যার ফলস্বরূপ যৌন মুক্তির জন্য যৌন কার্যকলাপের দিকে পরিচালিত করে। মহিলাদের মধ্যে ঘনিষ্ঠতার শারীরিক প্রকাশ সামাজিক, সাংস্কৃতিক এবং অন্যান্য প্রভাবের সাথে সম্পর্কের প্রসঙ্গেও নির্ভর করে।  আরো দেখুন  নারী-নারী সহবাস নারীরা যারা নারীদের সঙ্গে যৌনক্রিয়া করেন  তথ্যসূত্র  বহিঃসংযোগ  বিষয়শ্রেণী:সমকামিতা বিষয়শ্রেণী:জৈবিক লিঙ্গ বিষয়শ্রেণী:যৌনক্রিয়া বিষয়শ্রেণী:নারী সমকামিতা
দ্য পার্ক চেন্নাই হলো ভারতের পাঁচ তারা বিলাসবহুল হোটেলগুলোর মধ্যে অন্যতম একটি যেটা চেন্নাইয়ের আন্না সালাই অঞ্চলে অবস্থিত। এপিজে সুরেন্দ্র গ্রুঅএর এই হোটেলটি প্রায় ১,০০০ মিলিয়ন টাকার বিনিয়োগে ১৫ই মে ২০০২ সালে খোলা হয়।  ইতিহাস আজ যেখানে দি পার্ক হোটেল দাড়িয়ে আছে, আগে সেখানে ১৯৪০ সাল থেকে জেমিনি স্টুডিওস নামে একটি ঐতিহাসিক ফিল্ম স্টুডিও অবস্থিত ছিল। এস. এস. ভাসান নামে একজন তামিল চলচ্চিত্র নির্মাতা তার বন্ধু, কে. সুব্রামানিয়াম এর কাছ থেকে মোশন পিকচার প্রডিউসার কম্বাইনস ষ্টুডিওটি ₹ ৮৬,৪২৭-১১-৯ টাকা দিয়ে কেনে যেটা ১৯৪০ সালে একটি অগ্নিকান্ডে ক্ষতিগ্রস্ত হয়। ষ্টুডিওটি পুনর্নির্মাণ করা হয় এবং জেমিনি স্টুডিওস নামে খোলা হয় যেটা পরে পুরো উপমহাদেশের একটি অন্যতম কাল্পনিক চলচ্চিত্র উৎপাদন কেন্দ্র হয়ে দাড়ায়। ৯০ এর দশকে দুটি ভবন স্টুডিও প্রাঙ্গনের কোণে নির্মিত হয় যেটা ক্রেতাদের মধ্যে প্রতিকূল বলে মনে করা হয়। ২১ শতকে কলকাতা ভিত্তিক পার্ক গ্রুপ অফ হোটেলস এই প্রাঙ্গনে তিন তারকা সম্পত্তি টা কেনে এবং সেটাকে একটি পাঁচ তারকা বিলাসবহুল হোটেল এ পরিনত করে ২০০২ সালে ১৫ই মে উদ্বোধন করে। একই বছর ইন্ডিয়ান ব্যাঙ্ক, এর বাকি ব্লক গুলো নিলামের প্রস্তুতি করে যার মুল্য ধার্য করা হযেছিল ₹ ৯৩০ মিলিয়ন।  হোটেলটির কর্পোরেশন অফ চেন্নাই এর সাথে আইনি যুদ্ধ হয় একটি ওপেন স্পেস রিসার্ভেসন (ও এস আর) ল্যান্ড নিয়ে যেখানে হোটেল এর ঘের যৌগ প্রাচীরের সাথে ঝরনা নির্মাণ করা হযেছিল। দি হোটেল এই শিল্প-ধারণা যুক্ত বুটিক হোটেলটিতে  ১২৭ টি ডিলাক্স রুম, ৩১ টি বিলাসিতা কক্ষ, ৪১ টি বাসভবন কক্ষ, ৬ টি স্টুডিও সংকলন, ৫ টি শোভন সংকলন, ৩ টি প্রধান সংকলন এবং 1 টি প্রেসিদেন্সিয়াল স্যুট সহ ২১৪ টি কক্ষ আছে। হোটেলে ডাইনিং সুবিধা বলতে লোটাস নামে একটি থাই রেস্তঁরা, দি ৬০১ (সিক্স ও ওয়ান) বার, দি পাস্তা-চকো বার এবং দি আকুয়া রেস্তঁরা আছে। শহরের চামড়া শিল্পকে শ্রদ্ধাজ্ঞাপন করে হোটেলটিতে লেদার বার নামে একটি বার আছে। হোটেল এ একটি শপিং মল ও আছে।  পুরস্কার ২০০৬ সালে ফোর্বস, চেন্নাই এর দি পার্ক হোটেলে অবস্থিত এট্রিয়াম কে তার মেনুর জন্য যেটা সাজিয়ে ছিল ইতালীয় শেফ আন্তনিও কার্লুসিও, ভারতের সব চেয়ে দামী ১০ টি রেস্তোঁরার মধ্যে একটির আক্ষা দেয়।  তথ্যসূত্র  বহিঃসংযোগ  দাপ্তরিক ওয়েবসাইট  বিষয়শ্রেণী:২০০২-এ প্রতিষ্ঠিত হোটেল বিষয়শ্রেণী:চেন্নাইয়ের হোটেল বিষয়শ্রেণী:চেন্নাইয়ের গগনচুম্বী হোটেল
This pulls data from data মডিউলs and bunches them together. Language names are gathered in this order:  মডিউল:Language/data/ISO 639-3 – as defined in ISO 639-3  মডিউল:Language/data/iana languages – as defined by the IETF-sanctioned IANA registry; names almost always the same as ISO, but does not include 3-letter codes for languages with 2-letter codes, hence the fallback  মডিউল:Language/data/wp languages – specific to Wikipedia; languages for which we've decided another name is better  In other words, a name set in wp languages will take precedence over one set in iana languages and that too would take precedence over one from iso 639-3. wp languages can be discarded by passing dataset="iana" to the parent মডিউল.   আরও দেখুন   Special:PrefixIndex/মডিউল:Language/data/, notably:  language subtags  মডিউল:Language/data/iana languages  মডিউল:Language/data/ISO 639-3  মডিউল:Language/data/wp languages  script subtags  মডিউল:Language/data/iana scripts  মডিউল:Language/data/iso 15924  region subtags  মডিউল:Language/data/iana regions  মডিউল:Language/data/iso 3166-1  মডিউল:Language/data/un m.49  মডিউল:Language/data/names